CELEX: 31980D0622
Language: el
Date: 1980-06-11 00:00:00
Title: 80/622/ΕΟΚ: Απόφαση τής Επιτροπής τής 11ης Ιουνίου 1980 περί απορρίψεως τού χαρακτηρισμού ως επιστημονικής τής συσκευής μέ τήν ονομασία «Ailtech variable repetition rate impulse generator, model 533 X—11»

Avis juridique important

|

31980D0622

80/622/ΕΟΚ: Απόφαση τής Επιτροπής τής 11ης Ιουνίου 1980 περί απορρίψεως τού χαρακτηρισμού ως επιστημονικής τής συσκευής μέ τήν ονομασία «Ailtech variable repetition rate impulse generator, model 533 X—11»  

Επίσημη Εφημερίδα αριθ. L 172 της 05/07/1980 σ. 0029 - 0029 Ελληνική ειδική έκδοση: Κεφάλαιο 02 τόμος 9 σ. 0057 

ΑΠΟΦΑΣΗ ΤΗΣ ΕΠΙΤΡΟΠΗΣ της 11ης Ιουνίου 1980 περί απορρίψεως του χαρακτηρισμού ως επιστημονικής της συσκευής με την ονομασία "Ailtech variable repetition rate impulse generator, model 533 X-11"Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη περί ιδρύσεως της Ευρωπαϊκής Οικονομικής Κοινότητος,  τον κανονισμό (ΕΟΚ) αριθ. 1798/75 του Συμβουλίου της 10ης Ιουλίου 1975 περί της ατελούς ως προς τους δασμούς του Κοινού Δασμολογίου εισαγωγής αντικειμένων εκπαιδευτικού, επιστημονικού ή μορφωτικού χαρακτήρα(1), όπως τροποποιήθηκε με τον κανονισμό (ΕΟΚ)  αριθ. 1027/79(2),  τον κανονισμό (ΕΟΚ) αριθ. 2784/79 της Επιτροπής της 12ης Δεκεμβρίου 1979 περί καθορισμού των διατάξεων εφαρμογής του κανονισμού (ΕΟΚ) αριθ. 1798/75(3), και ιδίως το άρθρο 7,  Εκτιμώντας:  ότι, με επιστολή της 3ης Ιανουαρίου 1980, η κυβέρνηση του Ηνωμένου Βασιλείου ζήτησε από την Επιτροπή να κινήσει τη διαδικασία που προβλέπεται στο άρθρο 7 του κανονισμού (ΕΟΚ) αριθ. 2784/79 προς το σκοπό του χαρακτηρισμού της συσκευής με την ονομασία  "Ailtech variable repetition rate impulse generator, model 533 X-11", προοριζομένης να χρησιμοποιηθεί στα πλαίσια της έρευνας επί του εύρους του θορύβου και ειδικότερα για να χαρακτηρίζει τον ωστικό θόρυβο, ως επιστημονικής συσκευής ή μη και, σε  περίπτωση καταφατικής απαντήσεως, εάν συσκευές ισοδύναμης επιστημονικής αξίας κατασκευάζονται επί του παρόντος στην Κοινότητα- ότι, σύμφωνα με τις διατάξεις του άρθρου 7 παράγραφος 5 του κανονισμού (ΕΟΚ) αριθ. 2784/79, ομάδα εμπειρογνωμόνων,αποτελουμένη από εκπροσώπους όλων των Κρατών Μελών, συνήλθε την 22 Μαΐου 1980, στα πλαίσια της Επιτροπής Τελωνειακών Ατελειών, προς το  σκοπό της εξετάσεως της προκειμένης περιπτώσεως- ότι από την εξέταση αυτή προέκυψε ότι η εν λόγω συσκευή είναι ευρείας ζώνης γεννήτρια σημάτων- ότι δεν διαθέτει τα αντικειμενικά χαρακτηριστικά που να την καθιστούν ειδικά κατάλληλη για την επιστημονική έρευνα- ότι, εξάλλου, οι συσκευές αυτού του είδους  χρησιμοποιούνται κυρίως για δραστηριότητες μη επιστημονικές- ότι η χρησιμοποίηση που γίνεται της εν λόγω συσκευής στην προκειμένη περίπτωση δεν θα ηδύνατο αυτή μόνη να της προσδώσει τον χαρακτήρα επιστημονικής συσκευής- ότι δεν δύναται, συνεπώς, να  θεωρείται ως επιστημονική συσκευή,  ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:   Άρθρο 1  Η συσκευή με την ονομασία "Ailtech variable repetition rate impulse generator, model 533 X-11" δεν πρέπει να θεωρείται ως επιστημονική συσκευή.   Άρθρο 2  Η παρούσα απόφαση απευθύνεται στα Κράτη Μέλη.  Έγινε στις Βρυξέλλες, στις 11 Ιουνίου 1980.  Για την Επιτροπή Έtienne DAVIGNON Μέλος της Επιτροπής  (1) ΕΕ αριθ. Ν 184 της 15.7.1975, σ. 1.  (2) EΕ αριθ. Ν 134 της 31.5.1979, σ. 1.  (3) EΕ αριθ. Ν 318 της 13.12.1979, σ. 32.